Document ID: 32004D0663

KOMISIJAS LĒMUMS
(2004. gada 20. septembris),
ar kuru groza Komisijas Lēmumu 97/464/EK par būvizstrādājumu atbilstības apliecināšanas procedūru, ievērojot Padomes Direktīvas 89/106/EEK 20. panta 2. punktu, attiecībā uz notekūdeņu tehnoloģijām paredzētajiem ražojumiem
(izziņots ar dokumenta numuru K(2004) 3488)
(Dokuments attiecas uz EEZ)
(2004/663/EK)
EIROPAS KOPIENU KOMISIJA,
ņemot vērā Eiropas Kopienas Dibināšanas līgumu,
ņemot vērā Padomes 1988. gada 21. decembra Direktīvu 89/106/EEK par dalībvalstu likumu, regulu un administratīvo noteikumu saskaņošanu saistībā ar būvniecības produktiem (1), kurā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (2), jo sevišķi tās 13. panta 4. punktu,
tā kā:
(1)
Komisija jau ir pieņēmusi Lēmumu 97/464/EK (3) (1997. gada 27. jūnijs) par būvniecības produktu atbilstības pārbaudīšanu saskaņā ar Padomes Direktīvas 89/106/EEK 20. panta 2. punktu attiecībā uz notekūdeņu inženiertehniskajiem produktiem.
(2)
Direktīvas 89/106/EEK 13. panta 2. punkts noteic, ka atbilstība jānodrošina saskaņā ar Direktīvas III pielikumu. Tādējādi nav nepieciešams atsaukties uz 13. panta 3. punkta a) un b) apakšpunktu, nosakot atbilstības pārbaudīšanas procedūru saskaņā ar 13. panta 4. punktu. Lēmuma 97/464/EK teksts jāvienkāršo, svītrojot šo atsauci.
(3)
Ņemot vērā pārskatu par notekūdeņu inženiertehnisko produktu grupām un nepieciešamību pielāgot dalībvalstu reglamentētās vajadzības attiecībā uz ugunsdrošību, jāpievieno atbilstības pārbaudīšanas procedūras attiecībā uz ugunsdrošības raksturojumu.
(4)
Ņemot vērā pārskatu par produktu grupu “Notekūdeņu inženiertehniskie produkti ārpus celtnēm (3/3)”, jānodrošina augstāka drošības līmeņa kanalizācijas atveru un notekūdeņu šahtu vāki izmantošanai transportlīdzekļu un gājēju teritorijās.
(5)
Tāpēc Lēmumā 97/464/EK jāveic attiecīgi grozījumi.
(6)
Šajā lēmumā sniegtie pasākumi ir saskaņā ar Būvniecības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumā 97/464/EK ir veikti šādi grozījumi:
1)
1. pants ir aizvietots ar šo:
“1. pants
1. Produkti, kas sniegti I pielikumā, jāpārbauda ar atbilstības procedūrām, kas sniegtas II pielikumā.
2. Ja uz 1. punktā minētajiem produktiem attiecas regulas par ugunsdrošību, tiem jāatbilst ugunsdrošības raksturojumam, kas tiek pārbaudīts ar procedūrām, kas minētas III pielikumā.”
2)
Pielikumos ir veikti grozījumi saskaņā ar šī lēmuma pielikumu.
2. pants
Šis lēmums ir adresēts dalībvalstīm.
Briselē, 2004. gada 20. septembrī

Labels: 3
1